A BIZOTTSÁG HATÁROZATA
(2006. augusztus 8.)
a 2002/300/EK határozatnak a Bonamia ostreae és/vagy Marteilia refringens vonatkozásában mentes övezetek jegyzékéből kizárt területek tekintetében történő módosításáról
(az értesítés a C(2006) 3518. számú dokumentummal történt)
(EGT vonatkozású szöveg)
(2006/559/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a tenyésztett víziállatok és az akvakultúra-termékek forgalomba hozatalára irányadó állat-egészségügyi feltételekről szóló, 1991. január 28-i 91/67/EK tanácsi irányelvre (1) és különösen annak 5. cikke (3) bekezdésére,
mivel:
(1)
A Bonamia ostreae és/vagy Marteilia refringens vonatkozásában mentes övezetek jegyzékének megállapításáról szóló, 2002. április 18-i 2002/300/EK bizottsági határozat (2) meghatározza azokat a területeket a Közösségben, amelyek a Bonamia ostreae és/vagy Marteilia refringens puhatestű-betegségektől mentesnek tekinthetők.
(2)
2006 májusában az Egyesült Királyság levélben értesítette a Bizottságot, hogy a walesi Cleddau folyóban a Bonamia ostreae betegséget észlelték. Az érintett terület körül az Egyesült Királyság ellenőrzési és megfigyelési körzetet létesített. E területet korábban Bonamia ostreae-tól mentes területnek találták, ezentúl azonban nem lehet e betegségtől mentesnek tekinteni.
(3)
A 2002/300/EK határozatot ennek megfelelően módosítani kell.
(4)
Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2002/300/EK határozat melléklete helyébe e határozat mellékletének szövege lép.
2. cikk
Ennek a határozatnak a tagállamok a címzettjei.
Kelt Brüsszelben, 2006. augusztus 8-án.